text: 50 studerende i Esbjerg leder desperat efter et sted at bo
  01 september 2010 kl. 19.10
  Alle 825 ungdomsboliger er udlejet.
  Mindst 50 unge leder i øjeblikket efter et sted at bo. 
  Det siger forretningsfører i Ungdomsbo i Esbjerg, Tonny Nissen, til dr.dk/esbjerg.
  - Vi får nærmest dagligt henvendelser fra unge, der leder efter et sted at bo i Esbjerg. Vi kan henvise til ledige ungdomsboliger i Ribe, men de unge foretrækker at bo i Esbjerg, siger Tonny Nissen.
  